ლიქიორი

ლიქიორი (ფრ. liqueur < ლათ. licour — ქვანთი) — მანგარი სპირტიანი ოშუმალი, ნამუთ იკათუანს 35%-შახ შანქარს დო 45%-შახ (ონტირონათ) სპირტის. ბჟადალ ევროპას ლიქიორი მაართათ ჰოლანდიას ზადეს. ჯვეშო ლიქიორიშ ოზადალო გჷმირინუანდეს საწამალო ოდიარეეფს, პეულეფს, გუმნაღელს. გიშაკერზაფილო მაღალი ხარისხიშ ლიქიორს ზადუნდეს საფრანგეთის. უჯვეშაში ფრანგული ლიქიორეფი რე შარტრეზი დო ბენედიქტინი.

გიშმაგორუნა მანგარ, სადესერტო დო კრემლიქიორეფს. ლიქიორს ზადჷნა ხილიშ დო კანკარიშ დოსპირტელი წვენეფიშ, ჯინჯეფიშ, თასეფიშ, პეულეფიშ, ციტრუსეფიშ გუმნაღელიშ ტყებიშ, კაკაოშ დო ყავაშ ბწკარეფიშ, სუნელეფიშ (ვანილი, მიხაკი, დარიჩინი დო შხვა.). დოსპირტელი დუნადგინაშ, ეთერზეთეფიშ, არომატული სპირტეფიშ, შანქრიშ სიროფიშ (კანკალეშა ცაცლაბიშ მაჭარიშ), ჯგირო წიმინდელი რექტეფიცირაფილი სპირტიშ (კანკალეშა კონიაკიშ სპირტიშ), ლიმონიშ ბჟეშ დო დალიბარებულ წყარშე.

 რესურსეფი ინტერნეტის 
 Comprehensive coverage of most liqueurs

 ლიტერატურა 


კატეგორია:ლიქიორეფი
კატეგორია:ალკოჰოლური ოშუმალეფი